Anexa 19

**Obiectivele principale ale Municipiului Lugoj**

**în domeniul cultural**

Lugojul este locul unde istoria ne-a învățat ca viaţa culturală dinamică poate răspunde aşteptărilor locuitorilor iar economia creativă, ”hand made” contribuie la bunăstare. Un oraş cu o ofertă culturală diversă, conectată la fenomenele contemporane, dar și la tradiție, cu un patrimoniu cultural valorificat inovativ şi unde interculturalitatea este normalitate este, în mod cert, nu doar un deziderat și o realitate ce in ultimii ani prinde contur.

Astfel se creează condiţiile propice unei vieţi culturale dinamice şi diverse în oraş, competitivă şi relevantă pentru cetăţenii oraşului.

Programul de finanțare a proiecte culturale își dorește să pună în valoare diversitatea culturală locală, care dezvoltă publicul și pune accent pe relația dintre cultură și educație și pe accesibilizarea conținuturilor culturale, amplificând teme europene și relații de colaborare culturală la nivel local, național și regional, cu accent pe următoarele obiective principale:

■■ educaţie culturală/dezvoltarea publicului;

■■ evenimente dedicate tinerilor în aer liber – cu precădere proiecte derulate pe străzi, parcuri, cartiere

■■ proiecte interdisciplinare (atât la nivel artistic, de colaborare între artişti din diferite zone de creaţie, cât şi ca ofertă către public, în sensul colării unor zone diferite pentru a contrui un discurs comun: expoziţii de artă contemporană, teatru, muzică, carte, design, arhitectura, etc.);

■■ proiecte intergeneraţionale;

■■ proiecte de promovare a brandurilor culturale locale.

■■ tabere interculturale sau școli de vară, cu tematică culturală/artistică;

■■ proiecte cu participare internaţională

■■ proiecte sociale/intervenţie culturală;

În subsidiar, obiectivele sunt și:

- Creşterea numărului de spaţii dedicate actului cultural.

- Sprijinirea promovării ofertei culturale în spaţiul public

- Susţinerea prezenţei artei în spaţiul public

- Dezvoltarea domeniului audio-vizual

- Încurajarea dezvoltării de proiecte culturale emblematice

- Încurajarea activităţilor de dezvoltare a publicului şi de educaţie culturală în instituţiile publice de cultură

- Creşterea consumului cultural în rândul tinerilor şi dezvoltarea unei educaţii pentru cultură

- Susţinerea participării copiilor şi tinerilor la activităţi culturale

- Acces sporit la cultură pentru grupurile de risc

- Protejarea şi promovarea diversităţii culturale a oraşului

- Încurajarea unei abordări integrate a patrimoniului construit, creșterea gradului de conștientizare privind valorile de patrimoniu

- Creşterea calităţii spaţiului public amenajat ca un cadru favorabil pentru artă şi cultură

- Creşterea calităţii spaţiilor verzi amenajate ca un cadru favorabil pentru artă şi cultură